Document ID: 22009A0731(01)

Reference:
EUR-Lex - 22009A0731(01) - BG
Важна правна забележка
|
22009A0731(01)
Споразумение между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност
Официален вестник n° L 199 , 31/07/2009 стр. 0024 - 0042
Споразумениемежду Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурностЕВРОПЕЙСКАТА ОБЩНОСТ,от една страна, иКОНФЕДЕРАЦИЯ ШВЕЙЦАРИЯ,от друга страна,наричани по-долу съответно "Общността" и "Швейцария" и заедно "договарящите страни",като взеха предвид Споразумението между Европейската икономическа общност и Конфедерация Швейцария за опростяване на инспекциите и формалностите при транспортирането на стоки от 21 ноември 1990 година, наричано по-долу "Споразумението от 1990 г.",като имат предвид, че приложното поле на Споразумението от 1990 г. следва да бъде разширено, така че да се включат митнически мерки за сигурност, чрез добавяне на нова глава по този въпрос,като имат предвид, че от съображения за яснота и по-голяма правна сигурност Споразумението от 1990 г. e включено в текста на настоящото споразумение, което ще замени Споразумението от 1990 г.,като имат предвид Споразумението за свободна търговия от 22 юли 1972 година между Европейската икономическа общност и Конфедерация Швейцария,като имат предвид съвместната декларация, приета на 9 април 1984 г. в Люксембург от министрите на държавите от Европейската асоциация за свободна търговия (ЕАСТ) и държавите-членки на Общността и от Комисията на Европейските общности, както и декларацията на министрите на държавите от ЕАСТ и министрите на държавите-членки на Общността, приета в Брюксел на 2 февруари 1988 г., за създаване на динамично европейско икономическо пространство в полза на техните страни,като имат предвид, че договарящите страни са ратифицирали Международната конвенция за хармонизиране на граничния контрол на стоки,като имат предвид необходимостта от запазване на съществуващото равнище на опростяване на проверките и формалностите при преминаване на стоки през границите между Общността и Швейцария и от осигуряване на безпрепятственото движение на търговските потоци между двете страни,като имат предвид, че такова опростяване следва да бъде развивано постепенно,като имат предвид, че ветеринарните и фитосанитарните инспекции са вече уредени в Споразумението от 21 юни 1999 година между Европейската общност и Конфедерация Швейцария относно търговията със селскостопански продукти,като отчитат, че условията, при които се извършват проверките и формалностите, могат значително да се хармонизират, без да се накърнява тяхната цел, правилното им прилагане и ефективност,като имат предвид, че никоя разпоредба от настоящото споразумение не може да се тълкува като освобождаваща договарящите страни от техните задължения по други международни споразумения,като имат предвид, че договарящите страни се задължават да осигуряват на своята съответна територия равностойно равнище на сигурност посредством законодателните мерки, основани на действащото законодателство в Общността,като имат предвид, че е желателно с Швейцария да бъдат проведени консултации при разработката на общностни правила, свързани с митническите мерки за сигурност, да участва по тези въпроси в заседанията на Комитета по Митническия кодекс, създаден съгласно член 247а от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността, и да бъде информирана при изпълнението на тези правила,като имат предвид, че договарящите страни са решени да подобрят сигурността в търговията със стоки, които се въвеждат във или напускат тяхната територия, без да нарушават търговските потоци,като имат предвид, че следва, в интерес на договарящите страни, да бъдат въведени равностойни митнически мерки за сигурност при превоза на стоки от и за трети държави,като имат предвид, че тези мерки за сигурност засягат декларациите с данните, свързани със сигурността, които се подават преди въвеждането или напускането на стоките, управлението на риска в областта на сигурността и свързания с него митнически контрол, както и определянето на взаимно признаван статут на одобрен икономически оператор в областта на сигурността,като имат предвид, че равнището на закрила на личните данни в Швейцария е достатъчно високо,като имат предвид, че що се отнася до митническите мерки за сигурност е от полза да бъдат предвидени разпоредби за подходящи корективни мерки, включително временно преустановяване на действието на съответните разпоредби, в случай че равностойността на митническите мерки за сигурност престане да бъде осигурявана,РЕШИХА ДА СКЛЮЧАТ НАСТОЯЩОТО СПОРАЗУМЕНИЕ:ГЛАВА IОБЩИ РАЗПОРЕДБИЧлен 1ОпределенияЗа целите на настоящото споразумение:а) "проверки" означава всяка операция, при която митническите органи или всеки друг контролен орган провеждат физическа проверка или визуален оглед на превозното средство или на самите стоки с цел да се уверят, че тяхното естество, произход, състояние, количество или стойност съответстват на данните в представените документи;б) "формалности" означава всяка формалност, на която операторът е подложен от страна на администрацията и която се състои от представяне или проверка на документите и сертификатите, придружаващи стоките, или на други данни, независимо от техния вид или носител, отнасящи се до стоките или до превозните средства;в) "риск" означава вероятността да настъпи събитие с оглед въвеждането, напускането, транзита, трансфера или специфичната употреба на стоки, придвижвани между митническата територия на една от договарящите страни и трети държави и наличието на стоки, които не са в свободно обращение на територията на една от договарящите страни, което представлява заплаха за сигурността и безопасността на Общността, нейните държави-членки или Швейцария, за общественото здраве, околната среда или потребителите;г) "управление на риска" означава системното идентифициране на риска и прилагането на всички необходими мерки за ограничаване излагането на риск. Това включва дейности като събиране на данни и информация, анализ и оценка на риска, предписване и предприемане на действия и редовен мониторинг и преглед на този процес и резултатите от него въз основа на източници и стратегии, определени от Общността, нейните държави-членки или Швейцария, или на международно равнище.Член 2Обхват1. Без да се засягат специалните разпоредби в сила по споразумения, сключени между Общността и Швейцария, настоящото споразумение се прилага по отношение на проверките и формалностите във връзка с превоза на стоки, които преминават границата между Швейцария и Общността, както и по отношение на митническите мерки за сигурност, приложими към превоза на стоки от и към трети държави.2. Настоящото споразумение не се прилага по отношение на проверките или формалностите във връзка с кораби или въздухоплавателни средства, в качеството им на превозни средства; то обаче се прилага по отношение на превозните средства и стоките, транспортирани от посочените превозни средства.Член 3Обхванати територии1. Настоящото споразумение се прилага, от една страна, към митническата територия на Общността и, от друга страна, към митническата територия на Швейцария и нейните митнически анклави.2. Настоящото споразумение се прилага и за Княжество Лихтенщайн докато Княжеството е обвързано с Швейцария чрез договор за митнически съюз.ГЛАВА IIПРОЦЕДУРИЧлен 4Проверки на произволен принцип и формалности, различни от митническия контрол за сигурност, посочен в глава III1. Освен ако не е изрично предвидено друго в настоящото споразумение, договарящите страни вземат необходимите мерки, за да гарантират, че:- проверките и формалностите, предвидени в член 2, параграф 1 се извършват във възможно най-кратки срокове и, доколкото това е възможно, на едно и също място,- проверките се извършват на произволен принцип, освен в надлежно обосновани случаи.2. За прилагането на параграф 1, второто тире за основа на подбора се използва общият брой на пратките, преминаващи през граничен пункт, представени в митническо бюро или в друга контролна служба за определен период от време, а не общият брой на стоките, които съставляват дадена пратка.3. Договарящите страни улесняват, в местата на заминаване и местоназначение на стоките, използването на опростените процедури и технологиите за обработка и предаване на данни при износа, транзита или вноса на стоките.4. Договарящите страни се стремят да разпределят митническите учреждения, включително онези във вътрешността на тяхната територия, по такъв начин, че те да посрещат във възможно най-голяма степен нуждите на търговските оператори.Член 5Делегиране на правомощияДоговарящите страни предвиждат възможността, посредством изрично делегиране на правомощия от страна на компетентните органи и за тяхна сметка, някоя от другите представени служби, за предпочитане митницата, да извършва проверките, за които са отговорни посочените органи и, доколкото тези проверки включват изискването за представяне на документи, проверката на валидността и автентичността на тези документи и проверката на идентичността на стоките, декларирани в документите. В този случай съответните органи правят необходимото за предоставяне на нужните за подобни проверки средства.Член 6Признаване на проверки и документиЗа целите на прилагането на настоящото споразумение и независимо от възможността за извършване на проверки на произволен принцип, договарящите страни, при внос или въвеждане под транзит на стоки, признават извършените проверки и съставените документи от компетентните органи на другата договаряща страна, които удостоверяват, че стоките отговарят на правните изисквания в страната на внос или на равностойните изисквания в страната на износ.Член 7Работно време на граничните пунктове1. Когато обемът на движението го налага, договарящите страни осигуряват:а) непрекъснато работно време на граничните пунктове, освен когато движението е забранено, за да позволят:- възможност за преминаване на границите 24 часа в денонощието, едновременно с необходимите проверки и формалности, на стоките под режим транзит и техните превозни средства, както и на празните превозни средства, освен ако е необходима проверка на границата, целяща да предотврати разпространяването на болести или да предпази животните,- проверките и формалностите, свързани с придвижването на превозни средства и стоки, които не са поставени под митнически режим транзит, да могат да бъдат извършвани от понеделник до петък за срок от поне десет часа без прекъсване и в събота за срок от поне шест часа без прекъсване, освен когато тези дни са официални празници;б) в случая на превозни средства и стоки, превозвани по въздух, сроковете, посочени в буква а), второто тире се адаптират така, че да отговарят на фактическите нужди и, за тази цел, ако е необходимо, да се разделят или удължат.2. Когато в непосредствена близост в една и съща гранична зона са разположени няколко гранични пункта, договарящите страни могат да предвидят по взаимно съгласие дерогации от параграф 1 за някои от пунктовете, при условие че другите пунктове, разположени в същата зона, имат капацитета да оформят ефективно стоките и превозните средства в съответствие с посочения параграф.3. За граничните пунктове и митническите учреждения и службите, посочени в параграф 1, при условия, определени от договарящите страни, компетентните органи предвиждат в изключителни случаи възможност за извършване на проверките и формалностите извън работното време по конкретна и надлежно обоснована молба, представена в работно време и евентуално срещу заплащане на извършените услуги.Член 8Ленти за експресно обслужванеДоговарящите страни се стараят да открият в граничните пунктове и навсякъде, където това е технически изпълнимо и се налага от обема на движението, ленти за експресно обслужване, предвидени за стоките под митнически режим транзит, за техните превозни средства, за празните превозни средства, както и за всички стоки, които подлежат на проверки и формалности, ненадвишаващи онези, на които се подлагат стоките, поставени под режим транзит.ГЛАВА IIIМИТНИЧЕСКИ МЕРКИ ЗА СИГУРНОСТЧлен 9Общи разпоредби във връзка със сигурността1. Договарящите страни се задължават да създадат и прилагат спрямо стоките, превозвани от или към трети държави, митническите мерки за сигурност, определени в настоящата глава, и да осигурят по този начин равнище на сигурност, равностойно на това на външните им граници.2. Договарящите страни се задължават да не прилагат митническите мерки за сигурност, определени в настоящата глава, спрямо стоки, превозвани между техните митнически територии.3. Договарящите страни съгласуват предварително помежду си сключването на споразумения с трети държави в областите, обхванати от настоящата глава с цел да гарантират съответствието им с настоящото споразумение, особено ако предвижданото споразумение съдържа разпоредби за дерогация от митническите мерки за сигурност, определени в настоящата глава.Член 10Декларации преди въвеждане и напускане на стоките1. Стоките, въвеждани на митническата територия на договарящите страни и с произход от трети държави, се обезпечават с декларация за въвеждане за целите на сигурността (наричана по-долу "обобщена декларация за въвеждане"), с изключение на стоките, пренасяни върху транспортни средства само преминаващи през териториалните води или въздушното пространство на митническата територия без спиране в тази територия.2. Стоките, които напускат митническата територия на договарящите страни и с местоназначение за трети държави, се обезпечават с декларация за напускане за целите на сигурността (наричана по-долу "обобщена декларация за напускане"), с изключение на стоките, пренасяни от транспортни средства само преминаващи през териториалните води или въздушното пространство на митническата територия без спиране в тази територия.3. Обобщената декларация за въвеждане или напускане се подава преди въвеждането на стоките в митническата територия на договарящите страни или преди те да напуснат тази територия.4. Представянето на декларациите за въвеждане и напускане, посочени в параграфи 1 и 2, е на доброволни начала до 31 декември 2010 г., доколкото преходните мерки за дерогация от задължението за представяне на такива декларации са приложими в Общността.Когато, съгласно условията на първата алинея, не е представена обобщена декларация за въвеждане или напускане, анализът на риска в областта на сигурността, посочен в член 12, се извършва от митническите органи най-късно при представяне на стоките при пристигане или напускане въз основа на митническите декларации, с които са обхванати посочените стоки, или въз основа на всяка друга налична информация.5. Всяка договаряща страна определя лицата, които са задължени да подават обобщена декларация за въвеждане или напускане, както и компетентните органи за получаване на тези декларации.6. В приложение I към настоящото споразумение се определя:- формата и съдържанието на обобщените декларации за въвеждане или напускане,- изключенията при подаване на обобщени декларации за въвеждане или напускане,- мястото на подаване на обобщени декларации за въвеждане или напускане,- срокът, в рамките на който се подават обобщени декларации за въвеждане или напускане, и- всички други мерки, необходими за прилагането на настоящия член.7. Като обобщена декларация за въвеждане или напускане може да бъде използвана митническата декларация, при положение че отговаря на условията, определени за посочената обобщена декларация.Член 11Одобрен икономически оператор1. Договаряща страна предоставя, съгласно критериите, определени в приложение II към настоящото споразумение, статут на "одобрен икономически оператор" в областта на сигурността на всички икономически оператори, установени на нейната митническа територия.Изискването за установяване на митническата територия на договарящата страна, където се подава заявлението за получаване на този статут, може да бъде отменено при определени условия и за конкретни категории одобрени икономически оператори, като се отчитат по-специално споразуменията с трети държави. Освен това всяка договаряща страна определя дали и при какви условия такъв статут може да бъде предоставен на въздухоплавателно или корабно дружество, което не е установено на нейна територия, но разполага с регионално представителство там.Одобреният икономически оператор се ползва от улеснения при митнически контрол, свързани със сигурността.Статутът на одобрен икономически оператор, предоставен от една от договарящите страни, се признава от другата договаряща страна в зависимост от правилата и условията, изложени в параграф 2, , без да се накърняват митническите проверки, по-специално с оглед прилагането на споразуменията с трети държави, в които се предвиждат механизми за взаимно признаване на статута на одобрени икономически оператори.2. В приложение II към настоящото споразумение се определят:- правилата за предоставяне на статут на одобрен икономически оператор, по-конкретно критериите за предоставяне на такъв статут и условията за прилагане на посочените критерии,- видът на улесненията, които могат да бъдат предоставени,- правилата за временното прекратяване или отнемането на статута на одобрен икономически оператор,- условията, свързани с обмена на информация между договарящите страни относно техните одобрени икономически оператори,- всички други разпоредби, необходими за прилагането на настоящия член.Член 12Митнически контрол във връзка със сигурността и управление на риска в областта на сигурността1. Митническият контрол, различен от проверките на случаен принцип, се основава на анализ на риска чрез използването на автоматизирани техники за обработка на данни.2. За тази цел всяка договаряща страна определя рамка за управление на риска, критерии за риск, както и общите приоритетни области за митнически контрол в областта на сигурността.3. Договарящите страни признават равностойността на своите системи за управление на риска в областта на сигурността.4. Договарящите страни си сътрудничат с цел:- обмен на информация, която им позволява да усъвършенстват и да укрепят анализа на риска и ефикасността на митническия контрол в областта на сигурността,- определяне в надлежни срокове на обща рамка за управление на рискове, общи критерии за риск, както и общи приоритетни области за контрол и създаване на електронна система за осъществяване на общото управление на риска.5. Съвместният комитет приема всички разпоредби, необходими за прилагането на настоящия член.Член 13Проследяване на изпълнението на митническите мерки за сигурност1. Съвместният комитет определя начина, по който договарящите страни смятат да осигурят проследяването на изпълнението на настоящата глава и да удостоверят спазването на нейните разпоредби, както и на разпоредбите на приложенията към настоящото споразумение.2. Проследяването, посочено в параграф 1, може да бъде осъществено по-конкретно чрез:- периодична оценка на изпълнението на настоящата глава, по-специално на равностойността на митническите мерки за сигурност,- преглед с оглед подобряване на нейното прилагане или изменение на нейните разпоредби за по-добро постигане на нейните цели,- организиране на тематични срещи между експерти от двете договарящи страни и на одити на административните процедури, в това число посредством посещения на място.3. Съвместният комитет осигурява при предприетите по настоящия член мерки да се съблюдават правата на съответните икономически оператори.Член 14Закрила на професионалната тайна и на личните данниИнформацията, обменяна между договарящите страни в рамките на мерките, установени в настоящата глава, се ползва от закрилата на професионалната тайна и закрилата на личните данни, така както са определени от съответното приложимо законодателство на територията на договарящата страна, която получава тази информация.По-конкретно тази информация не може да бъде предавана на други лица, различни от компетентните органи в съответната договаряща страна, нито да бъде използвана от тези органи за други цели, различни от предвидените в настоящото споразумение.ГЛАВА IVСЪТРУДНИЧЕСТВОЧлен 15Административно сътрудничество1. С оглед да улеснят преминаването на границата договарящите страни вземат необходимите мерки, за да развият сътрудничеството както на национално, така и на регионално или местно равнище между органите, отговорни за организацията на проверките, и между различните служби, осъществяващи проверките и формалностите от двете страни на границата.2. Всяка една договаряща страна предоставя, в аспектите, които я засягат, възможност на лицата, участващи в обмен по силата на настоящото споразумение, да уведомят незабавно компетентните органи за евентуални проблеми, свързани с преминаването на границата.3. Сътрудничеството, посочено в параграф 1, обхваща по-специално:а) разпределението на граничните пунктове по начин, който отговаря на нуждите на движението;б) преобразуването, при възможност, на граничните учреждения в учреждения за осъществяване на проверки;в) хармонизиране на компетенциите на граничните пунктове, както и на учрежденията, разположени от двете страни на границата;г) търсене на подходящи решения за преодоляване на евентуално съобщени затруднения.4. Договарящите страни си сътрудничат, за да хармонизират работното време на различните служби, които извършват проверки и формалности от двете страни на границата.Член 16Нотификация на нови проверки и формалности, различни от митническите мерки за сигурност, посочени в глава IIIВ случай че някоя от договарящите страни възнамерява да въведе нов вид проверка или нова формалност в област, различна от областите, уредени с глава III, тя уведомява за това другата договаряща страна.Съответната договаряща страна гарантира предприетите с оглед улесняване на преминаването на границата мерки да не изгубят своята ефективност поради прилагането на посочените нови проверки и формалности.Член 17Непрекъснатост на движението1. Договарящите страни вземат нужните мерки, за да гарантират, че различните проверки и формалности не отнемат повече време, отколкото е необходимо за тяхното правилно изпълнение. За тази цел те организират работното време на службите, натоварени с извършването на проверките и формалностите, наличния персонал и начина за обработка на стоките и документите, свързани с изпълнението на проверките и формалностите, по такъв начин, че да сведат до минимум времето за чакане.2. Компетентните органи на държавите, на чиято територия има сериозни смущения, свързани с превозването на стоки, които биха могли поради естеството си да застрашат изпълнението на целите за улесняване и ускоряване на преминаването на границите, информират незабавно компетентните органи на другите държави, засегнати от тези смущения.3. Компетентните органи на всяка от засегнатите страни вземат незабавно целесъобразни мерки, за да осигурят във възможно най-голяма степен непрекъснатостта на движението. Мерките се съобщават на Съвместния комитет, който би могъл да се свика извънредно по искане на някоя от договарящите страни, за да обсъди посочените мерки.Член 18Административна взаимопомощ1. С оглед осигуряване на гладкото функциониране на търговията между договарящите страни и по-лесно откриване на нередности или нарушения, митническите органи на заинтересованите държави си осигуряват взаимно, при поискване или по своя инициатива, когато счетат, че ще представлява интерес за другата договаряща страна, цялата налична информация (включително административни доклади и заключения) от интерес за правилното изпълнение на настоящото споразумение.2. Помощта може да бъде преустановена или отказана, цялостно или частично, когато въпросната държава счита, че тази помощ би могла да бъде в ущърб на нейната сигурност, обществен ред или други основни интереси или би нарушила производствената, търговската или професионалната тайна.3. Ако помощта бъде преустановена или отказана, решението и причините за това трябва да се съобщят незабавно на искащата държава.4. Ако митническите органи на една държава търсят помощ, каквато самите те не биха могли да окажат при поискване, този факт трябва да се отбележи в искането. Изпълнението на подобно искане се оставя на преценката на митническите органи, към които е отправено искането.5. Информацията, получена в съответствие с параграф 1, се използва единствено за целите на настоящото споразумение и се ползва със същата защита от приемащата държава, каквато е предвидена за информация от същото естество по националното право на тази държава. Подобна информация може да се използва за други цели само с писменото съгласие на митническите органи, които са я предоставили, и при спазване на всички наложени от тях ограничения.ГЛАВА VОРГАНИЧлен 19Съвместен комитет1. Учредява се Съвместен комитет, в който са представени договарящите страни.2. Съвместният комитет действа по взаимно съгласие.3. Съвместният комитет заседава при необходимост, но не по-рядко от веднъж годишно. Всяка от договарящите страни може да поиска свикване на заседание.4. Съвместният комитет приема свой процедурен правилник, който съдържа, inter alia, разпоредби за свикването на заседания, определяне на председател и неговия мандат.5. Съвместният комитет може да реши да учреди подкомитет или работна група, която да го подпомага в изпълнение на задълженията му.Член 20Консултативни групи1. Компетентните органи на засегнатите държави могат да създават консултативни групи, натоварени с разрешаването на практически, технически или организационни въпроси от регионално или местно ниво.2. Консултативните групи, посочени в параграф 1, се свикват при необходимост и по искане на компетентните органи на някоя държава. Засегнатите договарящи страни информират редовно Съвместния комитет за дейността на посочените групи.Член 21Правомощия на Съвместния комитет1. Съвместният комитет е натоварен с управлението и правилното изпълнение на настоящото споразумение. За тази цел той отправя препоръки и взема решения.2. Съвместният комитет може да изменя чрез свое решение глава III и приложенията.3. Освен в изрично описаните случаи в настоящото споразумение той приема чрез свое решение мерки за прилагане от технически и административен характер с цел да облекчи проверките и формалностите.4. Решенията се изпълняват от договарящите страни по силата на техни собствени правила.5. За целите на правилното изпълнение на споразумението договарящите страни информират редовно Съвместния комитет за придобития опит при прилагането на настоящото споразумение и провеждат, по искане на някоя от тях, консултации в рамките на Съвместния комитет.Член 22Развитие на законодателството1. При разработването от страна на Общността на ново законодателство в област, уредена с глава III, тя иска неофициално становището на швейцарските експерти по същия начин, по който иска становището на експерти от държавите-членки.2. Когато Европейската комисия отправя предложение към държавите-членки и към Съвета на Европейския съюз, тя изпраща копие от него на Швейцария.По искане на някоя от страните в Съвместния комитет се осъществява предварителен обмен на мнения.3. В рамките на един продължителен процес на информиране и консултации по време на фазата, предхождаща приемането на законодателния акт на Общността, договарящите страни се консултират взаимно в рамките на Съвместния комитет относно по-важните моменти, когато една от тях поиска това.4. Към изменения на глава III, необходими във връзка с промените в общностното законодателство в области, обхванати от посочената глава, се пристъпва във възможно най-кратки срокове, за да могат те да бъдат прилагани едновременно с промененото общностно законодателство, при спазване на вътрешните процедури в договарящите страни.Ако решението не може да бъде прието така, че да бъде прилагано едновременно с промененото общностно законодателство, предвидените промени в проекта на решение, представено за одобрение на договарящите страни, се прилагат временно, когато това е възможно, при спазване на вътрешните процедури в договарящите страни.5. По време на етапа на информиране и консултации договарящите страни си сътрудничат с цел в края на този процес да бъде улеснено вземането на решение от страна на Съвместния комитет.Член 23Участие в Комитета по Митническия кодексОбщността дава възможност на швейцарски експерти да участват, в качеството си на наблюдатели и по въпросите, които ги касаят, в срещите на Комитета по Митническия кодекс, който подпомага Европейската комисия в упражняването на нейните правомощия в областите, обхванати от глава III.Член 24Уреждане на споровеБез да се засягат разпоредбите на член 29, всички спорове между договарящите страни във връзка с тълкуването и прилагането на настоящото споразумение се отнасят към Съвместния комитет, който се стреми да постигне спогодба за тяхното решаване.Член 25Споразумения с трети държавиДоговарящите страни постигат съгласие споразуменията, сключени между някоя от тях и трета държава в област, обхваната от глава III, да не бъдат обвързващи за другата договаряща страна, освен ако Съвместният комитет реши друго.ГЛАВА VIРАЗНИ И ЗАКЛЮЧИТЕЛНИ РАЗПОРЕДБИЧлен 26Начини на плащанеДоговарящите страни правят необходимото, за да могат евентуално дължимите суми след приключването на проверките и формалностите при търговията да бъдат изплащани и под формата на гарантирани или потвърдени международни банкови чекове, изразени във валутата, в която са дължими сумите.Член 27Изпълнение на споразумениетоВсяка договаряща страна предприема необходимите мерки, за да осигури ефективното и хармонично прилагане на разпоредбите на настоящото споразумение, вземайки предвид необходимостта да се улесни преминаването на стоки през границата и да се постигат взаимно изгодни разрешения на евентуалните затруднения, възникващи вследствие действието на тези разпоредби.Член 28ПреразглежданеАко някоя от договарящите страни желае да преразгледа настоящото споразумение, тя отправя предложение за това към другата договаряща страна. Преразглеждането влиза в сила след приключване на съответните вътрешни процедури на страните.Член 29Корективни мерки1. Договарящите страни могат, след допитване до Съвместния комитет, да предприемат подходящи корективни мерки, в това число спиране на прилагането на разпоредбите на глава III от настоящото споразумение, в случай че установят, че другата договаряща страна не спазва техните условия или в случай че равностойността на митническите мерки за сигурност е нарушена.В случаите, при които забавянето би застрашило ефективността на митническите мерки за сигурност, могат да бъдат взети подходящи временни предпазни мерки без предварителни консултации, при условие че консултациите започнат веднага след приемането на тези мерки.2. Ако равностойността на митническите мерки за сигурност не е вече гарантирана, тъй като измененията, предвидени в член 22, параграф 4 не са били приети, всяка от договарящите страни може да спре прилагането на разпоредбите на глава III, считано от датата на влизане в сила на съответното общностно законодателство, освен ако Съвместният комитет, след разглеждане на възможностите за продължаване на неговото прилагане, не вземе решение за противното.3. Обхватът и времетраенето на горепосочените мерки трябва да се ограничат до необходимото с цел оздравяване на ситуацията и осигуряване, ако е необходимо, на справедлив баланс между правата и задълженията по настоящото споразумение. Договарящите страни могат да поискат от Съвместния комитет да пристъпи към консултации относно пропорционалността на тези мерки и, при необходимост, да отнесе даден спор по този въпрос към арбитражен съд съгласно процедурата, описана в приложение III. По този начин не могат да бъдат разрешавани въпроси, свързани с тълкуването на разпоредбите на настоящото споразумение, които са идентични на съответните разпоредби от общностното законодателство.Член 30Забрани или ограничения на вноса, износа или транзита на стокиРазпоредбите на настоящото споразумение не засягат забраните или ограниченията по вноса, износа или транзита на стоки, които се постановяват от договарящите страни или от държавите-членки на Общността и се обосновават със съображения, свързани с обществен морал, държавна политика или обществена сигурност, защита на здравето и живота на хората, животните, растенията или околната среда, опазване на национални съкровища с художествена, историческа или археологическа стойност, или защита на индустриална или търговска собственост.Член 31ДенонсиранеВсяка от договарящите страни може да денонсира настоящото споразумение като нотифицира другата договаряща страна за това. Споразумението престава да бъде в сила дванадесет месеца след датата на нотификацията.Член 32ПриложенияПриложенията към настоящото споразумение са неразделна част от него.Член 33Ратификация1. Настоящото споразумение се одобрява от договарящите страни в съответствие с техните собствени вътрешни процедури. То влиза в сила на 1 юли 2009 година, при условие че договарящите страни се нотифицират за приключването на необходимите за тази цел процедури преди тази дата.2. Ако настоящото споразумение не влезе в сила на 1 юли 2009 г., то влиза в сила в деня след датата, на която договарящите страни са се нотифицирали за приключването на необходимите за тази цел процедури.3. До приключване на вътрешните процедури, посочени в параграфи 1 и 2, договарящите страни прилагат настоящото споразумение временно, считано от 1 юли 2009 г., или от по-късната дата, за която договарящите страни са постигнали съгласие.4. От влизането му в сила настоящото споразумение заменя Споразумението между Европейската икономическа общност и Конфедерация Швейцария за опростяване на инспекциите и формалностите при транспортирането на стоки от 21 ноември 1990 г.Член 34ЕзициНастоящото споразумение е съставено в два екземпляра на английски, български, гръцки, датски, естонски, испански, италиански, латвийски, литовски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.Съставено в Брюксел на двадесет и пети юни две хиляди и девета година.Hecho en Bruselas, el veinticinco de junio de dos mil nueve.V Bruselu dne dvacátého pátého června dva tisíce devět.Udfærdiget i Bruxelles den femogtyvende juni to tusind og ni.Geschehen zu Brüssel am fünfundzwanzigsten Juni zweitausendneun.Kahe tuhande üheksanda aasta juunikuu kahekünne viiendal päeval Brüsselis.Έγινε στις Βρυξέλλες, στις είκοσι πέντε Ιουνίου δύο χιλιάδες εννιά.Done at Brussels on the twenty-fifth day of June in the year two thousand and nine.Fait à Bruxelles, le vingt-cinq juin deux mille neuf.Fatto a Bruxelles, addì venticinque giugnio duemilanove.Briselē, divtūkstoš devītā gada divdesmit piektajā junijāPriimta du tūkstančiai devintų metų birželio dvidešimt penktą dieną Briuselyje.Kelt Brüsszelben, a kétezer-kilencedik év június havának huszonötödik napján.Magħmul fi Brussell, fil- ħamsa u għoxrin jum ta’ Ġunju tas-sena elfejn u disgħa.Gedaan te Brussel, de vijfentwintigste juni tweeduizend negen.Sporządzono w Brukseli dnia dwudziestego piątego czerwca roku tysiące dziewiątego.Feito em Bruxelas, em vinte e cinco de Junho de dois mil e nove.Încheiat la Bruxelles, la douăzeci și cinci iunie două mii nouă.V Bruseli dňa dvadsiateho piateho júna dvetisícdeväť.V Bruslju, dne petindvajsetega junija leta dva tisoč devet.Tehty Brysselissä kahdentenakymmenentenäviidentenä päivänä kesäkuuta vuonna kaksituhattayhdeksän.Som skedde i Bryssel den tjugofemte juni tjugohundranio.За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos Bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaPå Europeiska gemenskapens vägnar+++++ TIFF ++++++++++ TIFF +++++За Конфедерация ШвейцарияPor la Confederación SuizaZa Švýcarskou konfederacíFor Det Schweiziske ForbundFür die Schweizerische EidgenossenschaftŠveitsi Konföderatsiooni nimelΓια την Ελβετική ΣυνομοσπονδίαFor the Swiss ConfederationPour la Confédération SuissePer la Confederazione svizzeraŠveices Konfederācijas vārdāŠveicarijos Konfederacijos varduA Svájci Államszövetség részérőlGħall-Konfederazzjoni ŻvizzeraVoor de Zwitserse BondsstaatW imieniu Konfederacji SzwajcarskiejPela Confederação SuíçaPentru Confederația ElvețianăZa Švajčiarskou konfederáciuZa Švicarsko konfederacijoSveitsin valaliiton puolestaPå Schweiziska edsförbundets vägnar+++++ TIFF +++++--------------------------------------------------ПРИЛОЖЕНИЕ IОБОБЩЕНИ ДЕКЛАРАЦИИ ЗА ВЪВЕЖДАНЕ И НАПУСКАНЕЧлен 1Форми и съдържание на обобщената декларация за въвеждане или напускане1. Обобщената декларация за въвеждане или напускане се изготвя в електронна форма. Могат да се използват и документи с търговска, пристанищна или транспортна информация, при условие че съдържат необходимите данни.2. Обобщената декларация за въвеждане или напускане съдържа данните, определени за тази декларация в приложение 30а към Регламент (ЕИО) № 2454/93 на Комисията от 2 юли 1993 година за определяне на разпоредби за прилагането на Регламент (ЕИО) № 2913/92 на Съвета за създаване на Митнически кодекс на Общността [1]. (наричан по-нататък "Регламент (ЕИО) № 2454/93"). Тя се попълва в съответствие с обяснителните бележки към посоченото приложение 30а и се заверява от лицето, което я изготвя.3. Митническите органи позволяват подаването на обобщена декларация за въвеждане или напускане на хартиен или друг носител само при някое от следните обстоятелства:а) когато компютризираната система на митническите органи не функционира;б) когато електронното приложение на лицето, което подава обобщената митническа декларация за въвеждане или напускане, не функционира;при условие че те прилагат същото ниво на управление на риска като приложеното при обобщени декларации за въвеждане или напускане, изготвени в електронна форма.обобщените декларации за въвеждане или напускане, изготвени на хартиен носител, се подписват от лицето, което ги изготвя. Те се придружават, когато е необходимо, от товарни списъци или други търговски документи и съдържат информацията, която се изисква съгласно параграф 2.4. Всяка договаряща страна определя реда и условията, съгласно които лицето, подало обобщената декларация за въвеждане или напускане, е упълномощено да промени някои данни от тази декларация след нейното подаване.Член 2Изключения при подаване на обобщена декларация за въвеждане или напускане1. Обобщената декларация за въвеждане или напускане не се изисква по отношение на следните стоки:а) електроенергия;б) стоки, които се транспортират по тръбопровод;в) писма, пощенски картички и печатни материали, включително на електронен носител;г) стоки, които се придвижват съгласно правилата на Всемирния пощенски съюз;д) стоки, за които е разрешено устно митническо деклариране или просто преминаване на границата в съответствие с определените от договарящите страни разпоредби, с изключение на палети, контейнери и превозни средства за сухопътен, железопътен, въздушен, морски транспорт и транспорт по вътрешни водни пътища, превозвани по силата на договор за превоз;е) стоки, които се съдържат в личния багаж на пътниците;ж) стоки, обхванати от карнети ATA и CPD;з) стоките, които са освободени по силата на Виенската конвенция за дипломатическите отношения от 18 април 1961 г., Виенската конвенция за консулските отношения от 24 април 1963 г. или други консулски конвенции, или Конвенцията от Ню Йорк за специалните мисии от 16 декември 1969 г.;и) оръжията и военното оборудване, въведени на митническата територия на някоя от договарящите страни от органите, отговорни за военната отбрана на държава-членка или на Швейцария в рамките на военен транспорт или транспорт, извършван единствено за целите на военните власти;й) следните стоки, въведени или напускащи митническата територия на някоя от договарящите страни, непосредствено от или за сондажни или производствени платформи, управлявани от лице, установено на митническата територия на договарящите страни:- стоките, включени в посочените платформи за целите на строителни и ремонтни дейности по тях, тяхната поддръжка или преструктуриране,- стоките, използвани за монтиране и оборудване на посочените платформи; други консумативи, използвани за или потребявани върху посочените платформи; и неопасни отпадъци от посочените платформи;к) стоките в пратки, чиято вътрешна стойност не надхвърля 22 EUR, при условие че митническите органи приемат, при съгласие от страна на икономическия оператор, да извършат анализ на риска с помощта на информацията, съдържаща се във или предоставена от използваната от икономическия оператор система.2. Обобщената декларация за въвеждане или напускане не се изисква в случаите, предвидени в международно споразумение в областта на сигурността между една от договарящите страни и трета държава в съответствие с процедурата, предвидена в член 9, параграф 3 от настоящото Споразумение.3. Обобщената декларация за въвеждане или напускане не се изисква в Общността по отношение на стоките, посочени в член 181в, букви и) и й), член 592а, букви и) и й) и член 842а, втората алинея, буква б) от Регламент (ЕИО) № 2454/93.4. Обобщена декларация за напускане не се изисква в Швейцария в следните случаи:- резервни части и части за ремонт, предназначени за монтаж на въздухоплавателни средства и за техния ремонт,- смазочни материали и газ, необходими за работата на въздухоплавателното средство, и- хранителни продукти, използвани за консумация на борда,които са поставени предварително в митнически склад, разположен в околностите на швейцарските летища и впоследствие се прехвърлят в самолети съгласно приетите от Швейцария разпоредби, при условие че не засягат равнището на сигурност, осигурено от настоящото споразумение.Член 3Място на подаване на обобщената декларация за въвеждане или напускане1. Обобщената декларация за въвеждане се подава пред компетентния орган на договарящата страна, на чиято територия се въвеждат стоките с произход от трета държава. Посоченият орган пристъпва към анализ на риска на основата на данните, включени в тази декларация, и към счетения за необходим митнически контрол в областта на сигурността, дори когато тези стоки са предназначени за другата договаряща страна.2. Обобщената декларация за напускане се подава пред компетентния орган на договарящата страна, на чиято територия се извършват формалностите по напускането на стоките с местоназначение трети държави. При все това митническата декларация за износ, използвана като обобщена декларация за напускане, се подава пред компетентния орган на договарящата страна, на чиято територия се извършват формалностите по износа на стоките с местоназначение трети държави. Компетентният орган в един от двата случая пристъпва към анализ на риска на основата на данните, включени в тази декларация, и към счетения за необходим митнически контрол в областта на сигурността.3. Когато стоките напускат митническата територия на една от договарящите страни с местоназначение трета държава и пресичат митническата територия на другата договаряща страна, данните, посочени в член 1, параграф 2, се предават от компетентния орган на първата страна към компетентния орган на втората.Съвместният комитет обаче може да определи случаи, при които предаването на посочените данни не е необходимо, при положение че те не засягат равнището на сигурност, осигурено от настоящото споразумение.Договарящите страни полагат усилия да бъдат свързани и да използват обща система за предаване на данните, които съдържат необходимата информация за обобщената декларация за напускане на въпросните стоки.Когато договарящите страни не са в състояние да осъществят предаването на данни, посочено в първата алинея на датата на прилагане на настоящото споразумение, обобщената декларация за напускане за стоки, потеглящи от някоя от договарящите страни с местоназначение трета държава и пресичащи митническата територия на другата договаряща страна, с изключение на директен въздушен транспорт, се подава единствено и само пред компетентния орган на втората посочена договаряща страна.Член 4Срок за подаване на обобщената декларация за въвеждане или напускане1. Сроковете за подаване на обобщената декларация за въвеждане или напускане са посочените в членове 184а и 592б от Регламент (ЕИО) № 2454/93.2. Чрез дерогация от параграф 1 всяка договаряща страна може да определи други срокове:- в случаите на транспорт, посочен в член 3, параграф 3 с цел да се позволи извършването на надежден анализ на риска и да се засекат пратки, които да бъдат подложени на съответния митнически контрол;- в случая на международно споразумение между тази договаряща страна и трета държава, в съответствие с процедурата, предвидена в член 9, параграф 3 от настоящото Споразумение.[1] ОВ L 253, 11.10.1993 г., стр. 1.--------------------------------------------------ПРИЛОЖЕНИЕ IIОдобрен икономически операторДЯЛ IПРЕДОСТАВЯНЕ НА СТАТУТ НА ОДОБРЕН ИКОНОМИЧЕСКИ ОПЕРАТОРЧлен 1Общи бележки1. Критериите за предоставяне на статут на одобрен икономически оператор включват:а) удовлетворителни предходни данни за спазване на митническите изисквания;б) ефикасна система за управление на търговските и, когато е уместно, транспортните отчети, позволяваща извършването на целесъобразен митнически контрол във връзка със сигурността;в) доказана платежоспособност, иг) стандарти във връзка със сигурността и безопасността.2. Всяка договаряща страна определя процедурата за искане и предоставяне на статут на одобрен икономически оператор, както и правните последици от този статут.3. Договарящите страни се уверяват чрез своите митнически органи, че одобрените икономически оператори отговарят на условията и критериите, които са приложими към тях, и пристъпват към преразглеждане на тези условия и критерии, в случай на значителни изменения на законодателството в областта или наличие на основателни признаци, че съответните условия и критерии вече не се спазват от одобрения икономически оператор.Член 2Сведения за спазването1. Сведенията за спазване на митническите изисквания се считат за удовлетворителни, ако през трите години, предшестващи подаването на заявлението, никое от следните лица не е допуснало сериозно нарушение или нееднократни нарушения на митническите разпоредби:а) заявителят;б) лицата, отговорни за дружеството заявител, или тези, които осъществяват контрол над неговото управление;в) където е приложимо, правният представител по митническите въпроси на заявителя;г) лицето, отговорно по митническите въпроси в дружеството заявител.2. Сведенията за спазване на митническите изисквания могат да се считат за удовлетворителни, ако компетентният митнически орган прецени, че посочените нарушения са маловажни спрямо броя или размера на митническите операции и счита, че те не пораждат съмнения относно добросъвестността на заявителя.3. Ако лицата, които осъществяват контрол над дружеството на заявителя, са установени или пребивават в трета държава, митническите органи оценяват доколко те спазват митническите изисквания въз основа на документите и информацията, с които разполагат.4. Ако заявителят е установен от по-малко от три години, митническите органи оценяват доколко той спазва митническите изисквания въз основа на отчетите и информацията, с които разполагат.Член 3Ефикасна система за управление на търговските и транспортните отчетиЗа да могат митническите органи да установят, че заявителят разполага със задоволителна система за управление на търговските и, когато е уместно, транспортните отчети, заявителят изпълнява следните изисквания:а) да използва счетоводна система, която да отговаря на общоприетите счетоводни принципи, прилагани на мястото, където се води счетоводството, и която би улеснила митническия контрол посредством одит;б) да дава физически или електронен достъп на митническите органи до неговите митнически и, когато е уместно, транспортни отчети;в) да разполага с административна организация, която съответства на вида и размера на търговската дейност и е подходяща за управлението на стокооборота, и с вътрешна система за контрол, която позволява разкриването на незаконни или неправилни транзакции;г) когато е приложимо, да разполага със задоволителни системи за управление на лицензиите и на разрешителните за внос и/или износ;д) да разполага със задоволителни процедури за архивиране на отчетите и информацията на дружеството, както и за защита срещу загуба на информация;е) да гарантира, че на служителите е разяснена необходимостта от информиране на митническите органи в случай на трудности при спазване на изискванията и необходимостта от установяване на подходящи контакти за информиране на митническите органи в такива ситуации;ж) да разполага с подходящи мерки за сигурност на информационните технологии, за да защитава компютърната система на заявителя срещу всякаква неразрешена намеса и да обезпечи сигурността на неговата документация.Член 4Платежоспособност1. За целите на настоящия член под платежоспособност се разбира добро финансово състояние, което позволява на заявителя да изпълнява своите ангажименти, като се вземат предвид характеристиките на предмета на търговска дейност.2. Условието за платежоспособност на заявителя се счита за изпълнено, ако платежоспособността може да бъде удостоверена за последните три години.3. Ако заявителят е установен за период, по-кратък от три години, неговата платежоспособност се разглежда въз основа на наличните отчети и информация.Член 5Стандарти във връзка със сигурността и безопасността1. Стандартите за сигурност и безопасност на заявителя се считат за удовлетворителни, ако са изпълнени следните условия:а) сградите, които се използват във връзка с операциите, обхванати от сертификата, са изградени с материали, които ги предпазват от незаконен достъп и осигуряват защита срещу незаконно проникване;б) взети са подходящи мерки за контрол за предотвратяване на нерегламентиран достъп до зони за товарене, товарни докове и карго зони;в) мерките за обработка на стоки включват защита срещу въвеждането, размяната или загубата на материал и подмяна на товарните единици;г) където е приложимо, са налице процедури за обработка на лицензии за внос и/или износ, свързани със забрани и ограничения, и за разграничаване на такива стоки от други стоки;д) заявителят е взел мерки, позволяващи ясното идентифициране на неговите търговски партньори с цел гарантиране на сигурността на международната верига за доставки;е) заявителят провежда, доколкото го позволява законодателството, проучвания за целите на сигурността на бъдещите кандидати за чувствителни позиции, свързани с безопасността, и предприема периодични проверки по отношение на тях;ж) заявителят следи за активно участие на съответния персонал в програми за разясняване на въпроси, свързани със сигурността.2. Ако заявителят, установен в Общността или в Швейцария, е титуляр на международно признат сертификат за сигурност и/или безопасност, издаден въз основа на международни конвенции, на европейски сертификат за сигурност и/или безопасност, издаден въз основа на законодателството на Общността, на международен стандарт на Международната организация по стандартизация или на европейски стандарт на Европейските организации по стандартизация, или въз основа на друг признат сертификат, критериите, предвидени в параграф 1, се смятат за спазени в степента, в която критериите за издаване на тези сертификати са идентични или съответстват на установени в настоящото споразумение.ДЯЛ IIУЛЕСНЕНИЯ, ПРЕДОСТАВЕНИ НА ОДОБРЕНИТЕ ИКОНОМИЧЕСКИ ОПЕРАТОРИЧлен 6Митническите органи предоставят следните улеснения на одобрените икономически оператори:- митническите органи могат да уведомят одобрения икономически оператор преди пристигането или заминаването на стоките от митническата територия, че неговата пратка е била набелязана за целите на физическа проверка вследствие на анализ на риска в областта на сигурността или безопасността, доколкото това не вреди на извършвания контрол; въпреки това митническите органи могат да пристъпят към физическа проверка, дори и одобреният икономически оператор да не е бил информиран предварително,- одобреният икономически оператор може да подава обобщени декларации за въвеждане или напускане, които са предмет на занижени изисквания по отношение на въвежданите данни, определени в приложение 30а към Регламент (ЕИО) № 2454/93 на Комисията от 2 юли 1993 година за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността [1] когато обаче одобреният икономически оператор е превозвач, спедитор или митнически посредник, той се ползва от тези занижени изисквания само ако осъществява внос или износ на стоките от името на одобрен икономически оператор,- одобреният икономически оператор подлежи на по-малко на брой физически и документални проверки, отколкото останалите икономически оператори; митническите органи обаче могат да вземат друго решение, за да отчетат някаква специфична заплаха или задължения за контрол, произхождащи от законодателство, различно от митническото,- когато митническият орган реши да пристъпи към проверка на пратка, обхваната от обобщена декларация за въвеждане или напускане, подадена от одобрен икономически оператор, извършването на тази проверка е приоритет; освен това, по молба на одобрения икономически оператор и със съгласието на митническия орган, тази проверка може да бъде извършена на място, различно от обичайното място на извършване на такива проверки от страна на митническия орган.ДЯЛ IIIПРЕУСТАНОВЯВАНЕ И ОТНЕМАНЕ НА СТАТУТА НА ОДОБРЕН ИКОНОМИЧЕСКИ ОПЕРАТОРЧлен 7Преустановяване на статута1. Статутът на упълномощен икономически оператор се преустановява от издаващия митнически орган в следните случаи:а) когато се установи неспазване на условията и критериите за предоставяне на статут на одобрен икономически оператор;б) когато митническите органи имат достатъчно основания да смятат, че одобреният икономически оператор е извършил действие, което подлежи на наказателно преследване и е свързано с нарушаване на митническите правила;в) по искане на одобрения икономически оператор поради временна неспособност от негова страна да спазва условията и критериите за предоставяне на статута.2. При все това, в случая, посочен в първата алинея, буква б), митническият орган може да реши да не преустанови статута на одобрен икономически оператор, ако сметне, че нарушението е маловажно спрямо броя или размера на митническите операции и не поражда съмнения за добросъвестността на одобрения икономически оператор.3. Преустановяването влиза в сила незабавно, когато естеството или нивото на заплахата за сигурността и безопасността на гражданите, за общественото здраве или околната среда го изисква.4. Преустановяването не оказва влияние върху митническите режими, които са започнали преди датата на преустановяване и все още не са приключени.5. Всяка договаряща страна определя продължителността на преустановяването така, че да позволи на одобрения икономически оператор да нормализира ситуацията.6. Когато икономическият оператор предприеме, по удовлетворителен за митническите органи начин, необходимите мерки за спазване на условията и критериите, на които следва да отговаря всеки одобрен икономически оператор, издаващият митнически орган оттегля преустановяването.Член 8Отнемане на статута1. Статутът на упълномощен икономически оператор се отнема от издаващия митнически орган в следните случаи:а) когато одобреният икономически оператор е извършил сериозно нарушение на митническите правила и възможностите за обжалване са изчерпани;б) когато одобреният икономически оператор не вземе необходимите мерки по време на периода на преустановяването, посочени в член 7, параграф 5;в) при искане от страна на одобрения икономически оператор.2. Въпреки това, в случая, посочен в буква а), митническият орган може да реши да не отнема статута на одобрен икономически оператор, ако сметне, че нарушението е маловажно спрямо броя или размера на митническите операции и не поражда съмнения за добросъвестността на одобрения икономически оператор.3. Отнемането влиза в сила в деня след неговото нотифициране.ДЯЛ IVОБМЕН НА ИНФОРМАЦИЯЧлен 9Комисията и компетентният швейцарски орган редовно обменят данни за самоличността на своите одобрени икономически оператори в областта на сигурността, като включват следните данни:а) идентификационен номер на търговеца (TIN – Trader Identification Number) във формат, съвместим със законодателството по отношение на регистрацията и идентификацията на икономическите оператори (EORI);б) име и адрес на одобрения икономически оператор;в) номер на документа, с който е предоставен статут на одобрен икономически оператор;г) статут в момента (активен, преустановен, отнет);д) периоди на промяна в статута;е) дата, от която сертификатът се прилага;ж) орган, издал сертификата.[1] ОВ L 253, 11.10.1993 г., стр. 1.--------------------------------------------------ПРИЛОЖЕНИЕ IIIПРОЦЕДУРА ЗА АРБИТРАЖ1. Ако даден спор е бил отнесен към арбитражен съд, се определят трима арбитри освен ако договарящите страни решат друго.2. Всяка от договарящите страни определя арбитър в срок от тридесет дни.3. Така определените двама арбитри назначават по взаимно съгласие арбитър-председател, който не е гражданин на договарящите страни. Ако арбитрите не успеят да постигнат съгласие в срок от два месеца след определянето им, те избират арбитър-председател от списък със седем лица, изготвен от Съвместния комитет. Съвместният комитет изготвя и актуализира този списък в съответствие с процедурния си правилник.4. Освен ако договарящите страни вземат решение за противното, арбитражният съд определя сам своя процедурен правилник. Той взема решения с мнозинство.--------------------------------------------------

Summary:
Споразумение ЕС—Швейцария за опростяване на проверките и формалностите при превоза на стоки и за митнически мерки за сигурност
Споразумение ЕС—Швейцария за опростяване на проверките и формалностите при превоза на стоки и за митнически мерки за сигурност
 
РЕЗЮМЕ НА:
Споразумение между Европейската общност и Швейцария за опростяване на проверките и формалностите при превоза на стоки и за митнически мерки за сигурност
Решение № 1/2013 на Съвместния комитет ЕС—Швейцария за изменение на приложения I и II към Споразумението между Европейската общност и Швейцария за опростяване на проверките и формалностите при превоза на стоки и за митнически мерки за сигурност
Решение № 1/2021 на Съвместния комитет ЕС—Швейцария за изменение на глава III и приложения I и II към Споразумението между Европейската общност и Швейцария за опростяване на проверките и формалностите при превоза на стоки и за митнически мерки за сигурност
КАКВА Е ЦЕЛТА НА СПОРАЗУМЕНИЕТО И РЕШЕНИЯТА?
Споразумението от 2009 г. има за цел да опрости митническите проверки и формалностите. То обхваща:стоки, които преминават границата между Швейцария и Европейския съюз (ЕС);митнически мерки за сигурност на стоки за и от държави извън ЕС. С Решение № 1/2013 се изменя споразумението, за да го приведе в съответствие с последващите мерки за митническа сигурност на ЕС, за да се гарантира, че ЕС и Швейцария предоставят едно и също ниво на сигурност. С Решение № 1/2021 се изменят митническите мерки за сигурност (глава III) от споразумението от 2009 г. и приложения I и II, за да се вземат предвид по-специално новите митнически мерки за сигурност, въведени отакта за изпълнение на Европейската комисия, Решение (ЕС) 2019/2151.
ОСНОВНИ АСПЕКТИ
Споразумението се прилага за митническата територия на ЕС и Швейцария, включително нейните митнически анклави, както и за митническата територия на Лихтенщайн, докато то е обвързано с Швейцария чрез митнически съюз.
ЕС и Швейцария се споразумяват да правят посоченото по-долу.Да извършват:проверките и формалностите във възможно най-кратки срокове и, доколкото това е възможно, на едно и също място;проверки на произволен принцип въз основа на броя на пратките, преминаващи през граничен пункт, а не на общия брой на стоките във всяка пратка, освен когато обстоятелствата оправдават друго. Да разпределят митнически учреждения на тяхна територия, за да вземат предвид изискванията на търговските оператори. Да делегират на съответните служби правомощието за проверка на валидността и автентичността на документите и стоките. Да признават взаимно проверките и валидността на документите, които издават. Да гарантират, че граничните постове са отворени, където обемът на движението го налага, така че:границите могат да се пресичат 24 часа в денонощието и да се извършват всякакви проверки и формалности на стоки, превозвани под режим митнически транзит;проверки и формалности за стоки, които не са под митнически режим транзит, могат да се извършват, освен на официални празници, непрекъснато (10 часа от понеделник до петък, 6 часа в събота). Да създадат ленти за експресно обслужване на граничните пунктове, където това е технически изпълнимо и се налага от обема на движението, за стоки под митнически режим транзит. Да осигурят сътрудничество на национално, регионално и местно равнище между органите и отделите, извършващи инспекции и формалности от двете страни на границата. Да се информират взаимно, когато планират въвеждане на нови проверки или формалности. Да вземат мерки за предотвратяване на прекомерното време за изчакване при проверки. Да си предоставят взаимно, при поискване или по своя собствена инициатива, цялата налична информация, за да гарантират гладкото функциониране на търговията.Със споразумението се учредяват следните органи.Съвместен комитет, който:действа по взаимно съгласие;заседава поне веднъж годишно;администрира споразумението и гарантира правилното му прилагане;дава препоръки и приема решения;наблюдава и, когато е необходимо, изменя разпоредбите на споразумението относно митническите мерки за сигурност (Глава III) и съответните приложения;стреми се да постигне спогодба при всеки спор между ЕС и Швейцария относно тълкуването или прилагането на споразумението. Консултативни групи за разрешаването на практически, технически или организационни въпроси.Разпоредбите за развитие на законодателството изискват:когато ЕС изготвя законодателство, обхващащо области от глава III, да търси неофициални становища от швейцарски експерти, точно както обикновено прави от национални експерти от ЕС; Комисията да изпрати копие от законопроекта на Швейцария; предварителен обмен на мнения, ако някоя от страните поиска това; измененията на глава III поради развитието на законодателството на ЕС да бъдат взети възможно най-скоро, така че и двете да могат да бъдат приложени едновременно.ЕС дава възможност на швейцарски експерти да участват в качеството си на наблюдатели в Комитета по Митническия кодекс, когато се обсъждат въпроси, обхванати от глава III.
ЕС и Швейцария потвърждават, че всяко споразумение, което някоя от тях подписва с държава извън ЕС по въпроси, обхванати от глава III, няма да създава задължения за другата, освен ако Съвместният комитет не реши това.
Споразумението:не предотвратява забрани или ограничения върху вноса, износа или транзита на стоки на основания като обществен морал, политика, сигурност или здраве, защита на националните богатства или индустриална и търговска собственост; не се прилага за проверки или формалности на кораби или самолети, но се отнася за превозните средства и стоките, които превозват.В приложение III са определени подробностите за арбитражна процедурa.
С Решение № 1/2013 бяха направени първоначални изменения на приложения I и II към споразумението.
С Решение № 1/2021 на Съвместния комитет ЕС—Швейцария се заменят членове 9—14 от глава III (митнически мерки за сигурност) и приложения I и II към споразумението.
ЕС и Швейцария:гарантират същото ниво на сигурност и безопасност на външните си граници чрез прилагане на идентични митнически мерки за сигурност към стоки за и от държави извън ЕС; не прилагат тези митнически мерки за сигурност към стоките, превозвани между тях; консултират се помежду си преди да сключат споразумения с държава извън ЕС, за да гарантират последователност при прилагането на споразумението от 2009 г.Обобщени декларации за въвеждане или напускане:са необходими за стоки, транспортирани до и от държави извън ЕС, с изключение на тези, които преминават транзитно по море или въздух; трябва да бъдат предоставени преди стоките да влязат или да напуснат митническата зона на която и да е от държавите; са подадени от превозвача, вносителя или лицето, представящо стоките (обобщени декларации за въвеждане) и от лица, идентифицирани от ЕС и Швейцария (обобщени декларации за напускане).В приложение I се дават подробности за обобщените декларации за въвеждане и напускане. То обхваща:използваната електронна системата за контрол на вноса 2 (ICS2); формата и данните на декларациите; изключенията, когато не се изискват обобщения; мястото и сроковете за подаване на декларации; техническите условия за електронните системи; механизмите за финансиране на системата за контрол на вноса.Всяка страна назначава одобрени икономически оператори (AEO) в рамките на тяхната юрисдикция. В случая на Швейцария това включва нейните митнически анклави Samnaun и Sampuoir. Операторите:се ползват от улеснения при митнически проверки, свързани със сигурността; се признават от другата страна, по-специално с оглед прилагането на споразуменията с държави извън ЕС.В приложение II се определят:критериите за предоставяне на статут на AEO и условията за прилагане на тези критерии; видът на предоставените улеснения (т.е. AEO в сравнение с другите имат по-малко физически и базирани на документи контроли за сигурност); правилата за временното отнемане, обезсилването и окончателното отнемане на статута; условията, свързани с обмена на информация между ЕС и Швейцария относно техните одобрени икономически оператори (AEO).Митнически проверки, свързани със сигурността и безопасността:основават се главно на анализ на риска чрез използване на техники за електронна обработка на данни с цел идентифициране и оценка на рисковете и разработване на необходимите мерки за противодействие; извършват се в обща рамка за управление на риска, която също се използва за обмен на информация, свързана с риска, предмет на правилата за защита на професионалната тайна и на личните данни.През март 2021 г. беше прието Решение № 130/2021 на Съвместния комитет на Европейската икономическа зона. То:изменя Протокол 10 към Споразумението за Европейското икономическо пространство относно опростяването на проверките и формалностите, за да даде възможност на Норвегия да се присъедини към системата за митнически контрол на ЕС ICS2 по принцип при същите условия като Швейцария; взема предвид Решението за изпълнение (ЕС) 2019/2151 на Комисията за създаване на работна програма за разработване и внедряване на електронни митнически системи; не се прилага за Исландия и Лихтенщайн, но би могло в бъдеще.
ДАТА НА ВЛИЗАНЕ В СИЛА
Споразумението влезе в сила на 1 юли 2009 г. Решение № 1/2013 влезе в сила на 7 юни 2013 г. Решение № 1/2021 влезе в сила на 15 март 2021 г.
ОБЩА ИНФОРМАЦИЯ
ICS2 помага за управлението на митническия граничен контрол и подкрепя програмата на ЕС за сигурност и безопасност преди пристигането. Тя дава възможност на митническите служители да оценяват по-добре риска въз основа на обща информация, като защитават ЕС и неговите граждани от рисков, опасен или незаконен внос.
Решението на Съвместния комитет ЕС—Швейцария от 12 март 2021 г. и Решението на Съвместния комитет на Европейското икономическо пространство от 15 март 2021 г. гарантират, че Швейцария и Норвегия прилагат същите мерки за сигурност и безопасност като ЕС. В резултат на това търговията между двете държави и ЕС не изисква обобщени декларации за влизане или излизане.
За допълнителна информация вж.:Нови митнически споразумения с Швейцария и Норвегия (Европейска комисия) Система за контрол на вноса 2 (ICS2) (Европейска комисия).
ОСНОВНИ ДОКУМЕНТИ
Споразумение между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност (ОВ L 199, 31.7.2009 г., стр. 24—42).
Последващите изменения на споразумението са инкорпорирани в първоначалния текст. Тази консолидирана версия е само за документална справка.
Решение № 1/2013 на Съвместния комитет ЕС—Швейцария от 6 юни 2013 година за изменение на приложения I и II към Споразумението между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност (2013/330/EС) (OВ L 175, 27.6.2013 г., стр. 73—75).
Решение № 1/2021 на Съвместния комитет ЕС—Швейцария от 12 март 2021 година за изменение на глава III и приложения I и II към Споразумението между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност [2021/714] (OВ L 152, 3.5.2021 г., стр. 1—32).
СВЪРЗАНИ ДОКУМЕНТИ
Решение № 130/2021 на Съвместния комитет на ЕИП от 15 март 2021 година за изменение на протокол № 10 към Споразумението за ЕИП относно опростяване на проверките и формалностите по отношение на превоза на стоки [2021/1039] (OВ L 226, 25.6.2021 г., стр. 41—72).
Решение за изпълнение (EС) 2019/2151 на Комисията от 13 декември 2019 година за създаване на работна програма относно разработването и въвеждането на електронните системи, предвидени в Митническия кодекс на Съюза (OВ L 325, 16.12.2019 г., стр. 168—182).
Споразумение за Европейското икономическо пространство — Заключителен акт — Съвместни декларации — Декларации от правителствата на държавите членки на Общността и държавите от ЕАСТ — Договорености — Съгласувани протоколи — Декларации от една или няколко от договарящите се страни на Споразумението за Европейското икономическо пространство (ОВ L 1, 3.1.1994 г., стр. 3—522).
Вж. консолидираната версия.
последно актуализация 08.12.2021